Costa Ricas ambassade i Oslo

Costa Ricas ambassade i Oslo var Republikken Costa Ricas diplomatiske representasjon i Norge. Den holdt til i Skippergata 33.

Tilholdssted 
Ambassaden holdt til i en bygård nær nordenden av Skippergata, mellom Biskop Gunnerus’ gate og Storgata.

Nedleggelse 
Ambassaden ble nedlagt fra 31. juli 2015 fordi Costa Rica ønsket å omprioritere sine ressurser og på grunn av gjensidighet, ettersom Norge ikke hadde ambassade i San José. Ved nedleggelsen planla Costa Rica å ivareta forbindelsene med Norge gjennom sideakkreditering av sin ambassadør i Storbritannia. Kong Harald mottok ambassadør Manuel Antonio Barrantes Rodriguez i avskjedsaudiens den 15. juni 2015. At ambassadøren i London er akkreditert også for Norge, bekreftes i Oslo Diplomatic List.

Referanser

Eksterne lenker
 The Oslo Diplomatic List på UDs nettside Diplomatiske forbindelser
 Utenriksdepartementet om bilaterale forbindelser mellom Costa Rica og Norge
 Embassypages.com om ambassaden

Tidligere ambassader i Norge
Ambassadebygninger i Oslo
Costa Rica